**Zmluva o dielo č.: /2023**

uzatvorená podľa § 536 a nasl. a § 269 ods. 2 zákona č. 513/1991 Zb. Obchodný zákonník v znení neskorších predpisov

medzi zmluvnými stranami:

|  |  |
| --- | --- |
| **Objednávateľ:** | |
| obchodné meno: | **Odvoz a likvidácia odpadu a.s. v skratke: OLO a.s.** |
| sídlo: | Ivanská cesta 22, 821 04 Bratislava, Slovenská republika |
| IČO: | 00 681 300 |
| DIČ: |  |
| IČ DPH: |  |
| IBAN: |  |
| SWIFT / BIC: |  |
| zápis: | Obchodný register Mestského súdu Bratislava III, oddiel: Sa, vložka č. 482/B |
| kontaktná osoba: |  |
| tel.: |  |
| e-mail: |  |

a

|  |  |
| --- | --- |
| **Zhotoviteľ:** | |
| obchodné meno: |  |
| sídlo: |  |
| IČO: |  |
| DIČ: |  |
| IČ DPH: |  |
| IBAN: |  |
| SWIFT / BIC: |  |
| zápis: |  |
| kontaktná osoba: |  |
| tel.: |  |
| e-mail: |  |

(objednávateľ a zhotoviteľ spolu ďalej len **“zmluvné strany”** a každý z nich samostatne len **“zmluvná strana”**)

(ďalej len „**zmluva**“)

**I. Predmet zmluvy**

* 1. Predmetom tejto zmluvy je vykonanie diela podľa špecifikácie:

|  |  |  |  |
| --- | --- | --- | --- |
| **špecifikácia diela:** | | | |
| Táto zmluva sa uzatvára na základe výzvy č. 3 ***„Spracovanie projektovej dokumentácie a výkon odborného autorského dozoru (OAD) pre investičný zámer Výstavba parkovísk, oplotení a spevnených plôch v ZEVO Bratislava“*** v rámci zriadeného dynamického nákupného systému s názvom „***Projekčné služby - projektové štúdie, projektové dokumentácie, služby odborného poradenstva***“ vyhláseného dňa 15.05.2023 v Úradnom vestníku Európskej únie pod zn. 2023/S 093-285822 a dňa 16.05.2023 vo Vestníku verejného obstarávania č. 95/2023 pod č. 17881 – MUS.  Predmetom zmluvy je záväzok zhotoviteľa (i) vypracovať pre objednávateľa projektovú dokumentáciu pre územné rozhodnutie a pre stavebné povolenie v podrobnosti dokumentácie na realizáciu stavby pre investičný zámer Výstavba parkovísk, oplotení a spevnených plôch (ďalej len „**projektová dokumentácia**“) v mieste plnenia podľa tejto zmluvy a (ii) vykonávať odborný autorský dozor pre investičný zámer Výstavba parkovísk, oplotení a spevnených plôch v ZEVO Bratislava (ďalej len „**OAD**“) (ďalej len „**dielo**“) a záväzok objednávateľa za vykonané dielo uhradiť zhotoviteľovi cenu podľa tejto zmluvy.  Podrobná špecifikácia diela je uvedená v prílohe č. 1 Opis predmetu zákazky, ktorá je neoddeliteľnou súčasťou tejto zmluvy (ďalej len „**príloha č. 1**“). | | | |
| **dodacia lehota:** | Zhotoviteľ je povinný vypracovať projektovú dokumentáciu najneskôr do desiatich (10) týždňov odo dňa účinnosti tejto zmluvy, ak sa zmluvné strany nedohodnú inak.  Zhotoviteľ sa zaväzuje reagovať na akýkoľvek dopyt objednávateľa, ktorý spadá do rozsahu a špecifikácie diela najneskôr do štyridsiatich ôsmich (48) hodín od okamihu doručenia dopytu objednávateľa, a to formou e-mailu, pričom sa zmluvné strany dohodli, že pre účely tejto zmluvy e-mail sa považuje za doručený hodinu nasledujúcu po jeho odoslaní zmluvnou stranou druhej zmluvnej strane. Pre vylúčenie pochybností, ak dopyt objednávateľa je odoslaný poskytovateľovi mimo pracovných dní/hodín (cez víkend alebo sviatok), tak lehota poskytovateľa začína plynúť od 08:00 hod. prvého pracovného dňa nasledujúceho po doručení e-mailu. | | |
| **miesto plnenia:** | Zariadenie na energetické využitie odpadu, Vlčie hrdlo 72, 821 07 Bratislava (ZEVO) | | |
| **záručná doba:** | Podľa VOP | | |
| **zmluvná cena:** | Uvedená v prílohe č. 2 Cena | **cena je:** | pevná  ; maximálna podľa rozpočtu |

* 1. Neoddeliteľnou súčasťou tejto zmluvy sú **Všeobecné obchodné podmienky** objednávateľa(ďalej len „**VOP**“) zverejnené na webovom sídle objednávateľa https://www.olo.sk/vseobecne-obchodne-podmienky/, s ktorými sú zmluvné strany oboznámené a akceptujú ich v plnom rozsahu. Ustanovenia tejto zmluvy vrátane jej príloh majú prednosť pred VOP.

|  |  |
| --- | --- |
| **osobitné zmluvné podmienky sa:** | neuplatňujú  ; uplatňujú |
| **text osobitných zmluvných podmienok (ak sa uplatňujú):** | |
| 1. Zmluvné strany sa dohodli, že vypracovanie projektovej dokumentácie bude predmetom preberacieho konania a akceptačného konania medzi zmluvnými stranami. Zmluvné strany sa dohodli, že odovzdanie a prevzatie projektovej dokumentácie sa uskutoční formou písomných preberacích protokolov, ktoré môžu byť zaslané aj prostredníctvom e-mailovej komunikácie. V prípade, ak objednávateľ písomne vo forme podpísania preberacieho protokolu nepotvrdí zhotoviteľovi prevzatie a odovzdanie projektovej dokumentácie najneskôr v lehote desať (10) pracovných dní odo dňa doručenia projektovej dokumentácie, projektová dokumentácia sa považuje za odovzdanú a prevzatú zo strany objednávateľa a preberacie konanie sa považuje za ukončené/uskutočnené. 2. Zhotoviteľ sa zaväzuje podľa tejto zmluvy pravidelne konzultovať s objednávateľom priebeh vykonávania diela. Objednávateľ je oprávnený priebežne kontrolovať plnenie povinností zhotoviteľa podľa tejto zmluvy, najmä si vyžiadavať od zhotoviteľa príslušné informácie o priebehu plnenia a zhotoviteľ je povinný poskytnúť objednávateľovi súčinnosť. 3. Zhotoviteľ berie na vedomie, že objednávateľ je oprávnený zhotoviteľom navrhnutú/rozpracovanú projektovú dokumentáciu pripomienkovať, pričom projektová dokumentácia bude schvaľovaná objednávateľom po častiach. Pred odovzdaním projektovej dokumentácie, t. j. desať (10) pracovných dní vopred, je zhotoviteľ povinný zaslať objednávateľovi v elektronickej verzii vypracované časti projektovej dokumentácie na posúdenie a pripomienky. Objednávateľ je oprávnený v e-mailovej komunikácií so zhotoviteľom určiť, po akých častiach je zhotoviteľ povinný zasielať projektovú dokumentáciu na pripomienky. 4. Objednávateľ sa zaväzuje akceptovať/schváliť vypracovanie projektovej dokumentácie najneskôr do dvadsiatich (20) pracovných dní odo dňa doručenia zhotoviteľom. V prípade, ak projektová dokumentácia zodpovedá zmluvnými stranami dohodnutému rozsahu a kvalite, objednávateľ je povinný potvrdiť túto skutočnosť zhotoviteľovi do dvadsiatich (20) pracovných dní odo dňa doručenia projektovej dokumentácie. 5. V prípade, ak projektová dokumentácia nezodpovedá dohodnutému rozsahu a kvalite, je objednávateľ povinný túto skutočnosť oznámiť zhotoviteľovi do dvadsiatich (20) pracovných dní odo dňa doručenia projektovej dokumentácie alebo časti projektovej dokumentácie vo forme písomných pripomienok, ktoré môžu byť zaslané aj prostredníctvom e-mailovej komunikácie. Zhotoviteľ je povinný vybaviť pripomienky objednávateľa do desiatich (10) pracovných dní od ich písomného doručenia. V prípade, že pripomienky sú rozsiahlejšieho charakteru, zmluvné strany si dohodnú primeraný termín na ich odstránenie. Objednávateľ je povinný do desiatich (10) pracovných dní od vybavenia pripomienok zo strany zhotoviteľa 6. potvrdiť zhotoviteľovi, že všetky objednávateľom vznesené pripomienky boli zhotoviteľom zapracované v požadovanom rozsahu a kvalite pri zohľadnení kvalifikovaného stanoviska zhotoviteľa ku vzneseným pripomienkam objednávateľa a podpísať akceptačný protokol (v prípade projektovej dokumentácie), alebo 7. oznámiť zhotoviteľovi, že objednávateľom vznesené pripomienky neboli zapracované v požadovanom rozsahu a kvalite, identifikovať dané pripomienky a určiť zhotoviteľovi primeranú lehotu na nápravu. Ak nedôjde k vyriešeniu pripomienok zhotoviteľom ani v dohodnutej dodatočnej lehote, objednávateľ má nárok na primeranú zľavu z dohodnutej ceny za projektovú dokumentáciu alebo OAD alebo ich časti, ktoré neboli poskytnuté v požadovanej kvalite a zároveň je oprávnený od tejto zmluvy odstúpiť. 8. Schválenie projektovej dokumentácie v rámci akceptačného konania sa uskutočňuje formou písomných akceptačných protokolov, ktoré môžu byť zaslané aj prostredníctvom e-mailovej komunikácie. Akceptačné konanie sa považuje za ukončené 9. podpisom akceptačného protokolu oboma zmluvnými stranami, alebo 10. márnym uplynutím lehoty na podpísanie akceptačného protokolu, ak objednávateľ zároveň nevznesie pripomienky k rozsahu a kvalite projektovej dokumentácie, alebo 11. márnym uplynutím lehoty na podpísanie akceptačného protokolu po vybavení pripomienok objednávateľa zhotoviteľom, ak objednávateľ zároveň neoznámil zhotoviteľovi, že vznesené pripomienky neboli zapracované v požadovanom rozsahu a kvalite, neidentifikoval dané pripomienky a nestanovil zhotoviteľovi primeranú lehotu na nápravu, alebo 12. ak nedôjde k vyriešeniu pripomienok zhotoviteľa v dodatočnej lehote a objednávateľ uplatní nárok na zľavu z dohodnutej ceny za projektovú dokumentáciu alebo jej časti, ktoré neboli poskytnuté v požadovanej kvalite. 13. Ukončením akceptačného konania sa projektová dokumentácia považuje za prevzatú. 14. Zmluvné strany sa dohodli, že vystavenie akceptačného protokolu predstavuje iba formálne potvrdenie prevzatia vykonania projektovej dokumentácie zo strany objednávateľa. Pre vylúčenie pochybností zmluvné strany sa dohodli, že vystavenie akceptačného protokolu nepredstavuje potvrdenie o bezvadnosti dodaného plnenia zo strany objednávateľa a nezbavuje zhotoviteľa zodpovednosti za vady. 15. Ak nie je v tejto zmluve uvedené inak, odsúhlasenie jednotlivých častí projektovej dokumentácie objednávateľom nezbavuje zhotoviteľa zodpovednosti za vady a za technicky správne vypracovanie projektovej dokumentácie, za jeho úplnosť a za súlad so zmluvou ako aj so všetkými všeobecne záväznými platnými právnymi predpismi a normami STN EN v čase odovzdania projektovej dokumentácie. 16. Zhotoviteľ sa zaväzuje určiť do piatich (5) pracovných dní odo dňa účinnosti tejto zmluvy, zodpovedné osoby (napr. architekta, inžiniera pre statiku stavieb, inžiniera pre konštrukcie pozemných stavieb atď.), ktorý bude podpisovať dokumentáciu (napr. projektovú dokumentáciu), pričom predloží autorizačné osvedčenia týchto osôb. Pre vylúčenie akýchkoľvek pochybností nikto iný nebude môcť podpisovať dokumentáciu diela. Zmluvné strany sa dohodli, že zmena tejto zodpovednej osoby je prípustná po odsúhlasení objednávateľom. 17. Zhotoviteľ vyhlasuje, že si je vedomý a je oboznámený s tým, čo sa vyžaduje na účely plnenia predmetu zmluvy, pričom disponuje potrebným know-how, odbornými predpokladmi, skúsenosťami a prostriedkami umožňujúcimi objednávateľovi plniť predmet zmluvy riadne. Zhotoviteľ má všetky povolenia, licencie, oprávnenia a súhlasy potrebné na riadne plnenie predmetu zmluvy. 18. Zhotoviteľ je povinný v čase podpisu tejto zmluvy a počas trvania tejto zmluvy mať platne uzatvorenú poistnú zmluvu na poistenie zodpovednosti za škodu spôsobenú pri výkone predmetu zmluvy. Zhotoviteľ vyhlasuje, že má ku dňu podpisu tejto zmluvy uzatvorené poistenie zodpovednosti za škodu s poisťovňou [●] na poistnú sumu minimálne vo výške 500 000,- EUR *(slovom: päťstotisíc eur)*. 19. Zmluvné strany sa dohodli, že v prípade úkonov zhotoviteľa potrebných na zapracovanie a vysporiadanie pripomienok a/alebo iných požiadaviek príslušných orgánov štátnej správy a/alebo iných relevantných požiadaviek uvedených vo vyjadreniach a stanoviskách k projektovej dokumentácii a získania potrebných povolení v súvislosti s plnením tejto zmluvy a vykonávanie OAD nemožno vykladať ako povinnosť zhotoviteľa vyčerpať predpokladané množstvo osobohodín uvedených v prílohe č. 1. Predpokladané množstvo osobohodín uvedených v tejto zmluve nie je pre zmluvné strany záväzné. Skutočné čerpanie osobohodín podľa prílohy č. 1 počas trvania tejto zmluvy môže byť nižšie alebo vyššie ako predpokladané množstvo osobohodín podľa prílohy č. 1 a objednávateľ si vyhradzuje právo nepožadovať jednotlivé úkony v rozsahu ako je uvedené v prílohe č.1. Predmetom fakturácie budú len skutočne vykonané úkony zhotoviteľa a zhotoviteľ sa zaväzuje objednávateľovi fakturovať úkony v zmysle prílohy č. 1 podľa skutočne vynaloženého času. | |

* 1. Táto zmluva sa považuje za odstávkovú zmluvu podľa bodu 6.7. VOP: **áno**  ; **nie**
  2. Zhotoviteľ podpisom tejto zmluvy výslovne **súhlasí**  / **nesúhlasí**  s osobitnými ustanoveniami o zasielaní faktúry v elektronickej podobe v zmysle bodu 5.13 VOP.
  3. Skratky a pojmy neuvedené v tejto zmluve majú význam, ako je uvedené vo VOP.

**II. Trvanie zmluvy**

1. Táto zmluva sa uzatvára na dobu určitú, do ukončenia realizácie projektu: Výstavba parkovísk, oplotení a spevnených plôch v ZEVO Bratislava odo dňa účinnosti tejto zmluvy.

**III. Osobitné ustanovenia pre projektové práce**

* 1. Pokiaľ je súčasťou plnenia zmluvy vyhotovenie projektovej dokumentácie, zhotoviteľ sa zaväzuje navrhnúť a vypracovať projektovú dokumentáciu, realizačnú dokumentáciu a inú dokumentáciu v rozsahu potrebnom na vyhotovenie stavby podľa špecifikácie diela (ďalej len „**dokumentácia**“), ak to povaha stavby a príslušné všeobecne záväzné právne predpisy vyžadujú, alebo ak nie je medzi zmluvnými stranami dohodnuté inak.
  2. Dokumentáciou sa tiež rozumejú všetky projektové, výkresové, textové a iné hmotne zachytené výstupy a všetka dokumentácia súvisiaca s povoľovacím procesom na vyhotovenie stavby. Zhotoviteľ sa zaväzuje vypracovať dokumentáciu v slovenskom jazyku.
  3. Pokiaľ je súčasťou dokumentácie mapa, táto má byť vyhotovená v mierke 1:500, resp. v mierke požadovanej právnymi predpismi, ak má byť táto predkladaná príslušným orgánom, ak sa zmluvné strany nedohodnú inak. Pokiaľ je súčasťou dokumentácie pôdorysné členenie, architektonické riešenie a pod., tieto majú byť vyhotovené v mierke 1:200, resp. v mierke požadovanej právnymi predpismi, ak majú byť tieto predkladané príslušným orgánom, ak sa zmluvné strany nedohodnú inak. Dokumentáciu je potrebné vyhotoviť v šiestich (6) vyhotoveniach v listinnej forme a v jednom (1) vyhotovení v elektronickej forme (vo formátoch .doc/.docx alebo .xls/.xlsx alebo .pdf textová časť), (.dwg a .pdf – výkresová časť) na CD, resp. DVD alebo USB nosiči pre objednávateľa.
  4. Zhotoviteľ je pri vyhotovovaní dokumentácie povinný zohľadniť a zapracovať pripomienky objednávateľa a príslušných orgánov. Zhotoviteľ zodpovedá za správnosť a úplnosť všetkej dokumentácie vyhotovenej jeho subdodávateľmi. Zhotoviteľ musí v procese prípravy dokumentácie zohľadniť podmienky na zaistenie bezpečnosti a ochrany zdravia pri práci.
  5. Zhotoviteľ je povinný vždy predložiť dokumentáciu objednávateľovi na schválenie pred jej predložením príslušnému orgánu.

**IV. Záverečné ustanovenia**

* 1. Objednávateľ ako prevádzkovateľ osobných údajov týmto informuje zhotoviteľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto zmluvy. Osobné údaje objednávateľ spracúva na základe oprávneného záujmu podľa čl. 6 ods. 1 písm. b) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a § 13 ods. 1 písm. b) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov. Získané osobné údaje nepodliehajú profilovaniu ani automatizovanému rozhodovaniu. Objednávateľ nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u Objednávateľa právo:
     1. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
     2. namietať spracúvanie svojich osobných údajov;
     3. na prenosnosť osobných údajov;
     4. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovom sídle Objednávateľa (ďalej len „**Informácie o ochrane osobných údajov**“).
  2. Zhotoviteľ podpisom zmluvy potvrdzuje že:
     1. správnosť a pravdivosť osobných údajov, ktoré sa ho týkajú a sú uvedené v tejto zmluve;
     2. mu boli poskytnuté Informácie o ochrane osobných údajov;
     3. v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol objednávateľovi v súvislosti s uzatvorením tejto zmluvy (napr. kontaktné osoby, zamestnanci, zástupcovia, subdodávatelia).
  3. Zhotoviteľ sa zaväzuje pri vykonávaní prác podľa tejto zmluvy neporušovať zákaz nelegálneho zamestnávania v zmysle zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „**zákon o nelegálnej práci a nelegálnom zamestnávaní**“) a vyhlasuje, že dielo nebude vykonávané prostredníctvom žiadneho pracovníka, ktorého by nelegálne zamestnával či už priamo zhotoviteľ alebo jeho subdodávatelia. V prípade,  ak v dôsledku porušenia vyššie uvedeného záväzku, alebo nepravdivosti vyššie uvedeného vyhlásenia, alebo nesplnenia povinností vyplývajúcich zhotoviteľovi zo zákona o nelegálnej práci a nelegálnom zamestnávaní, bude objednávateľovi uložená pokuta, alebo akákoľvek ďalšia sankcia, či uplatnený akýkoľvek nárok, je zhotoviteľ povinný tieto v plnom rozsahu uhradiť objednávateľovi. Takéto konanie zhotoviteľa sa bude považovať za podstatné porušenie tejto zmluvy s právom objednávateľa od tejto zmluvy odstúpiť.
  4. Zhotoviteľ sa zaväzuje zabezpečiť počas plnenia tejto zmluvy dodržiavanie *„Zásady správania sa v areáli OLO“* zverejnené na webovom sídle objednávateľa <<https://www.olo.sk/zasady-spravania-sa-v-areali-olo/>>.
  5. Zmluvné strany vyhlasujú, že ich zmluvná voľnosť nebola žiadnym spôsobom obmedzená, že táto zmluva nebola uzavretá v tiesni za nápadne nevýhodných podmienok a ani v omyle. Zmluvné strany vyhlasujú, že sú plne spôsobilí k právnym úkonom, že text tejto zmluvy je určitým a zrozumiteľným vyjadrením ich vážnej a slobodnej vôle byť ňou viazaný, a že si zmluvu pred jej podpisom prečítali, tejto v celom rozsahu porozumeli a na znak súhlasu s jej obsahom k nej pripájajú svoje vlastnoručné podpisy.
  6. Neoddeliteľnou súčasťou zmluvy sú nasledovné prílohy:

|  |  |
| --- | --- |
| **Zoznam príloh:** | |
| 1. | Opis predmetu zákazky |
| 2. | Cena |

* 1. Táto zmluva je vyhotovená v troch (3) rovnopisoch, z toho dve (2) pre objednávateľa a jeden (1) rovnopis pre zhotoviteľa.

|  |  |
| --- | --- |
| V ........................... dňa ............................ | V ........................... dňa ............................ |
| **Objednávateľ:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s. v skratke: OLO a.s.**  [meno, priezvisko a funkcia] | **Zhotoviteľ:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s. v skratke: OLO a.s.**  [meno, priezvisko a funkcia] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |